tomron87/hebrew-wikipedia-sentences-corpus huggingface dataset:
לדעתו של הרמב"ם אומדנא קבילה לחלוטין בדיני ממונות.
דעת בעלי התוספות והרא"ש היא שדרושה אומדנא טובה במיוחד.
לעומתם המהרי"ק (יוסף קולון) והרמב"ן, סבורים כי אומדנא ככלי לבירור עובדתי בדיני ממונות כלל אינה בעלת תוקף.
לפי שיטת הרשב"ם, שודא דדייני היא "אומדנא", בה הדיין דן לפי השערתו של מי הכסף.
במשפט העברי, "קים ליה" היא אומדנא על פיה פוסק הדיין, למרות שאין לו הוכחות כעדים, הוא יכול לפסוק על פי דבר הידוע לו אישית.
הגמרא מספרת על שתי נשים שבאו לדין תורה לפני רבא, האחת תבעה את השנייה בסכום כסף, והשנייה כפרה והכחישה את כל המעשה.
מתקנת חכמים, במקרה כזה צריכה האישה שנתבעה להשבע שבועת היסת, כדי להפטר מהתשלום.
אך אשתו של רבא, שהייתה בתו של רב חסדא העידה לפניו, כי אותה אישה נוהגת להזכיר שם שמים לבטלה וחשודה על השבועה.
רבא אמר, כי מכיוון שיודע הוא שאשתו לא משקרת מעולם הוא סומך עליה בעיניים עצומות.
במקרה אחר, שבא לפני רבא, העיד לפניו תלמידו המובהק רב פפא כי אדם המחויב שבועה, הוא חשוד על שבועת שקר.
במקרה זה, לא סמך רבא על דבריו, באומרו שצריך דווקא עדים.
לפליאת תלמידיו הסביר רבא: את אשתי אני מכיר היטב ויודע בבירור שאינה משקרת.
את רב פפא איני מכיר אישית, והסברא שאינו משקר, אינו יותר מגדר של חזקה, שאי אפשר להוציא ממון על פיו.
ω בקנטאור (מצוין כ-NGC 5139) הוא צביר כדורי בקבוצת הכוכבים קנטאור הנמצא במרחק של כ-16,000 שנות אור ממערכת השמש ומכיל כ-10 מיליון כוכבים.
זהו הצביר הכדורי הבהיר ביותר בשמים ואחד הקרובים ביותר לכדור הארץ.
הצביר התגלה על ידי אדמונד היילי בשנת 1677 ותואר על ידו כ"כתם בהיר בקבוצת קנטאור".
למעשה כבר תלמי כלל אותו בקטלוג הכוכבים שלו ככוכב והוא גם נכלל בשנת 1603 בקטלוג הכוכבים אורנומטריה של יוהאן באייר, שגם נתן לו את הציון "ω בקנטאור".
ג'ון הרשל זיהה סביב שנת 1830 שמדובר בצביר כוכבים.
בשנת 2008, בעקבות תצפיות נוספות, שנעשו על ידי טלסקופ החלל האבל, הועלתה השערה שבמרכז הצביר נמצא חור שחור בינוני ושלמעשה מדובר בגלקסיה ננסית שנלכדה בכוח הכבידה של שביל החלב, שפיזר את הכוכבים שמחוץ לליבתה.
הצביר נמצא במרכז קבוצת הכוכבים קנטאור, בהמשך הקו המחבר את β בקנטאור עם ε בקנטאור, כ-8 מעלות מצפון לו, וכ-5 מעלות ממערב ל-ζ בקנטאור.
בהירות נראיתו של הצביר היא מדרגה 3.7 כך שניתן למוצאו בקלות, אך בשל מיקומו הדרומי קשה לראותו מאירופה או מהמזרח התיכון.
בתנאי תצפית מיטביים ניתן להבחין בכך שמדובר בכתם מעורפל ולא בכוכב נקודתי ובמשקפת איכותית ניתן להבחין בכוכבים שבשולי הצביר ובכך שצורתו מעט אליפטית.
באמצעות טלסקופ חובבים ניתן לראות בקלות שזהו צביר כדורי.
קוטרו של ω בקנטאור הוא כ-170 שנות אור ומרחקו ממערכת השמש הוא כ-16,000 שנות אור, כך שגודלו הזוויתי הוא כ-36 דקות קשת - יותר מגודלו הזוויתי של הירח המלא.
הצביר מעט אליפטי - אורך הציר המשני שלו הוא כ-80% מהציר הראשי והוא מכיל כ-10 מיליון כוכבים.
מסתו הכוללת היא פי 5 מיליון ממסת השמש, עוצמת ההארה הכוללת שלו היא פי 700,000 מעוצמת ההארה של השמש והספקטרום הכולל של אור הצביר מתאים לסוג ספקטרלי F5. גילו מוערך בכ-12 מיליארד שנים.
בניגוד לצבירים כדוריים אחרים, הכוכבים בצביר זה הם מגילאים שונים ובעלי מתכתיות מגוונת.
מדידות של מהירות התנועה של כוכבי הצביר סביב מרכזו מעלות שנמצא במרכז הצביר גוף מסיבי שמסתו מוערכת בכ-40,000 מסות שמש וככל הנראה זהו חור שחור.
גודלו החריג של הצביר, צורתו הפחוסה, השונות הגדולה בגילאי כוכבי הצביר ובתכונותיהם וקיומו של חור שחור במרכזו, מרמזים על כך שייתכן ומדובר בגלקסיה ננסית שנלכדה בכוח המשיכה של שביל החלב וכתוצאה מכך איבדה את הכוכבים שבשוליה שהתפזרו בשביל החלב.
ליבת הגלקסיה נשארה צפופה ודחוסה ונראית כיום כצביר גדול במיוחד.
אומגה (Omega SA) הוא יצרן שעוני יוקרה שבסיסה בשווייץ.
החברה, המתמחה בשעוני יד, היא אחת מיצרניות שעוני היוקרה המוכרות והמפורסמות ביותר בעולם.
בעת הנחיתה על הירח ענדו האסטרונאוטים שעוני אומגה.
בנוסף, זהו שעונו של ג'יימס בונד בסרטיו מאז הסרט "גולדן-איי" משנת 1995. אומגה אחראית על מדידות הזמנים בשנים האחרונות ברוב האולימפיאדות.
אומגה היא חלק מתאגיד סווטש, הכולל את יצרני השעונים סווטש, טיסו, Certina, Rado ורבים אחרים.
תחילתה של אומגה בשנת 1848 בעיירה לָה-שוֹ-דֶה-פוֹן, כאשר לואי ברנט, אז בן 23, החל להרכיב שעוני כיס מחלקים שיוצרו על ידי בעלי מלאכה מקומיים.
ברנט מכר את שעוניו מאיטליה ועד סקנדינביה ובמיוחד באנגליה, שהייתה לשוק העיקרי שלו.
עם מותו, שני בניו, שהוטרדו מהאספקה הבלתי סדירה של חלקים, סגרו את הסדנה לטובת ייצור עצמי ושליטה על כל שלבי הייצור.
עם המעבר לסדנה חדשה בעיר ביין שבשוויץ, בינואר 1880, נוצרו תנאים חדשים וטובים לייצור: הועסקו יותר פועלים ואספקת החלקים הפכה סדירה.
בדצמבר של אותה שנה רכשו האחים את כל המבנה.
שנתיים לאחר מכן עברה החברה למבנה גדול יותר בסביבה, שם נמצאים משרדיה עד היום.
שני בניו של ברנט מתו בשנת 1903, והותירו בראש החברה ארבעה אנשים כאשר פול אמיל ברנט, רק בן 24, עומד בראשם.
אומגה הייתה אז יצרנית השעונים הגדולה בשווייץ, עם 800 עובדים ו-240,000 שעונים המיוצרים כל שנה.
ברנט הוביל את החברה, ודמותו השפיעה עליה כחצי מאה.
מצב כלכלי קשה שהחל בעת מלחמת העולם הראשונה, הוביל את החברה לדיונים על מיזוג עם Tissot בשנת 1925, שיצא לפועל בשנת 1930 וליצירת קונצרן SSIH.
קונצרן זה המשיך לגדול, ובשנות ה-70 של המאה העשרים, היה ליצרן השעונים הגדול בשווייץ והשלישי בגודלו בעולם.
לאחר המשבר הכלכלי והמיתון בשנים 1975 - 1980 ושורה של מיזוגים, נמצאת היום החברה תחת קבוצת סווטש, המאגדת מספר רב של יצרני שעונים.
שעוני אומגה נבחרו על ידי נאס"א להיות שעון היד של האסטרוטנאוטים, לאחר תחרות עם שעוני בולובה.
נאס"א לא ידעה כיצד יפעלו בחלל שעונים בעלי מנגנון אוטומטי, ולכן נבחרו שעונים בעלי סוללה.
כל האסטרונאוטים של תוכנית אפולו ענדו את שעון אומגה ספידמאסטר.
שעונו של באז אלדרין, השעון הראשון על הירח, אבד ומעריכים כי נגנב.
בשנת 2007 הוציאה אומגה מהדורה מיוחדת של שעון הספידמאסטר, שכללה 5975 יחידות, לציון 50 שנים לתוכנית החלל.
בשנת 1995, רצתה הפקת הסרט גולדן איי, לשוות מראה יוקרתי, אירופי ומתוחכם יותר, לדמותו של מרגל העל, ג'יימס בונד.
לפיכך הופסק השימוש בשעוני רולקס שהיו בעלי אופי תעשייתי ומסחרי יותר, ופירס ברוסנן, שגילם את הדמות, ענד את דגם הסימאסטר קוורץ ובסרטים הבאים את הדגם האוטומטי..
בשנת 2002, במלאת 40 שנים לדמות, הנפיקה החברה 10,007 שעוני בונד מיוחדים, שמספרו וסמל האקדח שלו חרוטים עליהם.
דניאל קרייג, ממשיכו של ברוסנן, עונד גם הוא את אותו השעון.
אומגה נבחרה כחברה שתספק את מדידות הזמן במשחקים האולימפיים מספר פעמים: אולימפיאדת לוס אנג'לס (1932), אולימפיאדת טורינו (2006), אולימפיאדת בייג'ינג (2008), אולימפיאדת ונקובר (2010),אולימפיאדת לונדון (2012) ואולימפיאדת טוקיו 2020 (שנערכה בפועל בשנת 2021 עקב מגפת הקורונה) ואולימפיאדת פריז (2024).
אומגה היא מודדת הזמנים הרשמית של פדרציית השחייה הבינלאומית ושל הליגה האירופית לשחייה: לוח המגע המוצב בקצה מסלול השחייה, האמון על מדידת הזמנים בשחייה תחרותית, הוא מתוצרתה.
בנוסף, אומגה נותנת חסות למספר טורנירי גולף.
אומדן עמיתים הוא אחת מהשיטות להערכת ביצוע בין עמיתים.
בשיטה זו כל חבר בקבוצה מעריך על בסיס טבלת מדדי הערכה וסולם ציונים את כל אחד מחבריו לקבוצה (לעיתים אף כולל עצמו).
המרכיב הבסיסי של שיטה זו הוא הערכה המבוססת על היכרות אישית של המעריך עם העובד המוערך, בניגוד למשל למנהל שלא תמיד מכיר לעומק את העובד אותו הוא מעריך.
מרכיב קריטי להצלחת שיטה זו הוא ממדי ההערכה – עליהם להיות ממדים שבעזרתם העובד יהיה מסוגל לאמוד את שאר חברי הקבוצה.
תוצר שיטה זו הוא שיחת הערכה של הממונה עם העובד.
השיחה נועדה לתת משוב לעובד על רמת התפקוד שלו, על אפשרויות ההתפתחות שלו בארגון, על הנקודות שהעובד צריך להשתפר בהם ומכוונת אותו ליעדים ודרכי פעולה הרצויים והמתאימים לארגון.
קיימים מספר עקרונות יסוד המקנים מהימנות ותוקף לשיטה:
על המוערכים להכיר זה את זה במידה המאפשרת הערכה מהימנה ותקפה באותם ממדים בהם מתבקשים להעריך.
בפועל, מתורגמת הדרישה לוותק מינימלי של 3 חודשים בתפקיד כתנאי סף להשתתפות באומדן עמיתים.
ממדי ההערכה ייקבעו לפי ניתוח העיסוק (שיטה המשמשת לקבלת מידע בנוגע למטלות והפעילויות המבוצעות בכל תפקיד בארגון, העוזרת לקבוע מהם הכישורים האישיים הנדרשים לביצוע העיסוק ובאילו תנאים מבוצע העיסוק).
ניתוח העיסוק מביא לידי ביטוי קריטריונים בעבודה השוטפת של העמיתים וע"י כך עוזר בהבטחת תקפותן של ההערכות.
גודל קבוצת ההערכה יכיל לפחות 6 מעריכים כך שיתקבלו הערכות מרובות, הנותנות תמונה מלאה על פרופיל המוערך.
יש להשתמש בהערכת עמיתים יחד עם שיטות הערכה נוספות (כגון הערכת 360) ולא ככלי בלעדי להערכה.
בצורה זו, ינוטרלו חלק מנקודות התורפה של השיטה ובעיקר ההשערה כי היא מהווה כלי "לחיסול חשבונות" בין העמיתים.
בשיטה זו מתקבלת הערכה על כל אחד ואחד מחברי קבוצת ההערכה.
ניתן גם לשלב את הממונים והכפופים באותה טבלה, כך שכל עובד יכול להעריך את הממונה עליו כמו גם את עמיתיו.
אנונימיות מתקבלת בשיטה על ידי ביצוע ההערכה בעילום שם.
ההערכה ניתנת על גבי מספר ממדים היוצרים פרופיל מקיף של תפקוד המוערך.
ההערכה המתקבלת היא הערכה מתוך הקבוצה ולכן מאפשרת מבט פנימי על רמת תרומות כל אחד מחברי הקבוצה.
על ידי כך ניתן למנוע את התופעה של "טרמפיסטים" (חברי קבוצה שאינם תורמים או תורמים מעט לעבודה הקבוצתית ונותנים לשאר חברי הקבוצה לשאת בנטל) הנהנים מהערכה שהקבוצה כולה מקבלת.
הדירוג בשיטה זו הוא אבסולוטי ואינו נקבע ביחס לאחרים.
כאשר העובד נדרש לדרג את עמיתו, אין הוא מסתמך על דירוג שביצע לעובד אחר.
ככל שטווח הדירוג האפשרי גדול יותר כך תגדל השונות של תוצאות הדירוג.
לעיתים המעריך אינו יכול להעריך את העובד לפי כל הממדים הנתונים ולכן ייתכנו הערכות חסרות העשויות לפגוע בעיקרון המהימנות.
דבר שיפגע בפרופיל הכללי של המוערך.
המדרג יכול להיות מושפע בעת ביצוע הדירוג מאפקטים שונים (אפקט הקבוצה, אפקט המדרג ואפקט ההילה) המשפיעים על דירוגו ובכך על מהימנות התוצאות.
ביצוע האומדן עשוי ליצור נקודות חיכוך ומשבר בין העובדים אשר אינם מרגישים בנוח עם דירוג עמיתיהם ולא מעוניינים לתת יד בקבלת החלטות הקשורות לעתיד עמיתיהם.
אפקטים העלולים להשפיע על הדירוג
קיימים מספר אפקטים המשפיעים על הדירוג ובכך משליכים על מהימנות האומדן:
אפקט הקבוצה (Group effect) – השפעת הקבוצה על ביצוע היחיד בה.
אחת הדרכים להפחתת האפקט היא הקצאה רנדומלית של חברי הקבוצה היוצרת קבוצות הטרוגניות ללא קשרים חברתיים בין חברי הקבוצה.
אולם, להקצאה זו תיתכן השפעה שלילית על מידת המעורבות והביצוע של היחיד במשימת הקבוצה.
אפקט הקבוצה גדל ככל שחברי הקבוצה מבלים יותר זמן אחד עם השני וככל שהקבוצה יותר גדולה.
אפקט המדרג (Rater effect) – אופי המדרג עלול להשפיע על הפרופיל הסופי המתקבל של המדורג.
אדם קשוח או רחמן ידרג את עמיתיו בצורה קיצונית ביחס לשאר המדרגים ובכך עלול לגרום לסטיית ממוצע הערך הנמדד.
אפקט ההילה (Halo effect) – המדרג עלול להשליך תכונות חיוביות או שליליות שלא בהכרח מתארות נכונה את המוערך הנובעות מרושם ראשוני, מראה חיצוני, דעות, תיאורים של אחרים וכיוצא בזה.
בעקבות כך ההערכה המתקבלת לא בהכרח משקפת את המוערך ופוגעת במהימנות השיטה.
השוואה מול שיטות הערכה שונות
קיימות שתי שיטות הערכה נוספות תחת תחום "הערכת עמיתים" והן דירוג עמיתים ומינוי עמיתים.
במחקרו של לאב שיטות אלו נמצאו מהימנות יותר באופן מובהק משיטת אומדן עמיתים.
הסבר אפשרי לכך הוא ששיטות אלו מבוססות על השוואה בין עמיתים לעומת שיטת אומדן עמיתים המבוססת על דירוג אבסולוטי.
עם זאת נמצא כי כל השיטות מנבאות נכונה את פרופיל המוערך והמתאם ביניהן גבוה.
במאמר של צ'יק נמצא כי הערכת עמיתים יכולה להיות שיטה תקפה ומהימנה אם משתמשים בסקלה מוגדרת מראש בקרב קבוצת אנשים המכירים זה את זה בצורה טובה ואינם נמצאים בסיטואציה תחרותית.
מחקרים נוספים מראים כי הדירוג המתקבל בהערכת עמיתים תלוי רבות בסיטואציה שלשמה מבוצעת ההערכה והתוצאות שיבואו בעקבותיה.
עד לפני מספר שנים החוקרים סברו כי בהינתן האפשרות להערכה עצמית, המעריך ינפח את הישגיו ובכך ינסה להטות לטובה את הפרופיל המתקבל.
תוצאות המחקר של קאופמן, פולר ופלדר סתרו סברה זו והראו כי רוב המעריכים במחקרם לא ניפחו את הישגיהם ואף המעיטו בדירוגם העצמי.
קיים מתאם נמוך בין הערכה עצמית להערכת עמיתים.
המחקר של זאנג, ג'ונסטון וקיליק מראים כי בשילוב הערכה עצמית לשיטת הערכת עמיתים המהימנות גדלה אך במעט ביחס לשיטת הערכת עמיתים ללא הערכה עצמית.
את ממדי ההערכה ניתן לחלק לשני סוגים – ממד חברתי וממד מקצועי.
הממד החברתי (group work effort) בא לאמוד את יכולת העבודה בקבוצה של המוערך.
מכיל שאלות המתייחסות להתנהגות המוערך בקרב חברי הקבוצה.
המשתנים לפיהם ממד זה מוערך הם: ניהול מוטיבציה, הסתגלות, יכולות תקשורת ויכולות כלליות בקבוצה.
הממד המקצועי (academic contribution) בא לאמוד את התרומה המקצועית של המוערך לקבוצה.
מכיל שאלות הבוחנות את תרומתו המקצועית של המוערך לקבוצה.
המשתנים לפיהם ממד זה מוערך הם: יצירתיות, מקוריות ויכולות טכניות.
לפי המאמר של ויליאמס, דניסי ובלנקו הדירוג המתקבל בממד המקצועי משקף נכונה את פרופיל המוערך בעוד שהדירוג בממד החברתי נתון יותר להטיה.
בנוסף, קנלה, בדיאן, פראה הראו כי המשוב שהמוערך יקבל על הממד החברתי יתקבל פחות בהבנה מאשר המשוב על הממד המקצועי.
הסיבה לכך היא שהמוערך יוכל להפיק לקחים וליישמם מהמשוב המקצועי בקלות יתר מאשר מהמשוב החברתי.
השערות שהופרכו בנוגע להטיות בהערכת עמיתים
הטיית חברות – הסברה הרווחת לפיה המעריכים ינצלו את מעמדם לצורך מימוש אינטרסים חברתיים וידרגו את המוערך שלא בהתאם לביצועיו, הופרכה לפני מספר שנים.
לאב הראה כי בכל שלוש שיטות ההערכה לא נמצאו הטיות חברתיות לטובה או לרעה ודירוג העמיתים לא נפגע כתוצאה מקשרים חברתיים.
אפליה על רקע מין – לפי המחקר של קאופמן, פולר ופלדר נמצא כי אין הבדלים סטטיסטיים בין הדירוג שנתנו גברים ונשים למוערך ממגדר שונה או זהה.
מתן הערכה שווה לכל חברי הקבוצה – אחת הדאגות העיקריות העולה בקרב עורכי השיטה היא שרוב הקבוצות יגיעו להסכמה תוך קבוצתית על מתן דירוג אחיד לכל אחד מחברי הקבוצה.
באופן זה תתבטל אפקטיביות השיטה ולא ניתן יהיה להסיק מסקנות ולהפיק תוצאות.
לפי המחקר של קאופמן, פולר ופלדר רק 5%-10% מהקבוצות פעלו באופן הנ"ל בעוד שבשאר הקבוצות לא נמצאה הטיה זו.
שיטות לדוגמה לביצוע אומדן עמיתים
טופס בו רשומים שמות חברי הקבוצה, כאשר המדרג נדרש להעריך את ביצוע חברי הקבוצה ע"פ מדרג שהוגדר מראש, כגון: מצוין, טוב מאוד, טוב וכו'.
שאלות פתוחות בהן המדרג מתאר את תכונות חברי הצוות עימם עובד ומציין הערות לשיפור במידת הצורך.
שאלון עם שאלות סגורות, עליהן צריך המדרג לענות עבור כל חבר בקבוצה לפי מדרג מוגדר מראש.
כל חבר בקבוצה מקבל מטריצה של ממדי הערכה וסולם ציונים שעליו למלא לגבי כל אחד מחבריו לקבוצה (TAM - Traditional Performance Appraisal).
כל חבר בקבוצה מקבל מטריצה של ממדי הערכה וצריך לציין את התדירות של מופעי ההתנהגות השונים בממד זה, עבור כל אחד מחבריו לקבוצה (DAM - Distributional Appraisal Method).
המחקר מוכיח שהערכה זו אפקטיבית יותר מהערכה בסולם ציונים (TAM).
עירוב של כל אחת מהשיטות הנ"ל.
אומה הוא רומן מסוגת ההיסטוריה חלופית שנכתב על ידי הסופר האנגלי טרי פראצ'ט ב-2008.
זמן התרחשות הספר הוא במאה התשע עשרה, רובו של הספר מתרחש באי קטן באוקיינוס השקט זמן קצר לאחר ששטף אותו גל צונאמי שהחריב והרג את כל תושבי האי מלבד נער בן 13 בשם מאו שבאותו הזמן נסע לאי שכן בלתי מיושב כחלק מטקס מעבר שנועד להפוך אותו לגבר.
מכיוון שכל בני עמו מתו על מאו נותרה המעמסה להמשיך את קיומה של אומתו.
איתו על האי נמצאת דפני (ארמינטרוד, במקור), נערה אנגליה אריסטוקרטית שנמצאת במקום ה-139 בסדר הירושה לכתר הבריטי שספינתה נטרפה על האי בעקבות גל הצונאמי.
במשך התקדמות העלילה מגיעים עוד ניצולים מאיים שכנים ומתחילים להתארגן כקהילה.
עיקר הספר עוסק במשמעות של דת ומסורת והמאבק ביניהם לבין הרציונליות וחשיבה חופשית.
הספר "אומה" תורגם לעברית בשנת 2009 על ידי יונתן בר, ויצא לאור בהוצאת "קדמת עדן".
אומגה רד הוא דמות בדיונית של נבל-על מוטאנט המופיעה בחוברות הקומיקס אקס-מן ביקום מארוול קומיקס.
הדמות הופיעה לראשונה בחוברת X-Men Vol.2 #4 מינואר 1992 ונוצרה על ידי צמד האמנים ג'ים לי וג'ון ביירן.
אומגה רד הוא האלטר אגו של ארקדי גרגוריביץ' רוסוביץ, רוצח שכיר מרוסיה אשר נלכד בידי סוכן האינטרפול לשעבר שון קאסידי ונמסר לרשות הק.ג.ב..
השירות החשאי הרוסי רצה בו לצורך ניסויי "סופר-חייל" בדומה לאלה שנערכו בקפטן אמריקה.
לפי מקור נוסף, ארקדי היה חייל סובייטי שהוצב בעיירה סיבירית קטנה ורצח את אנשיה.
הוא נתפס בידי חבריו לנשק והוצא להורג בירייה אחת בראשו.
ממוניו נדהמים כאשר ארקדי שורד את הירייה וממליצים עליו לפרויקט "סופר חייל".
הממשלה הסובייטית שתלה בכל אחת מזרועותיו זרוע קרבונדיום נשלפת, העשויה מסגסוגת מחושלת יותר מסגסוגת האדמנטיום.
אולם, זרועות הקרבונדיום היו רעילות ביותר לארקדי, והוא נזקק לשאוב את כוח החיים של קורבנותיו כדי להמשיך לחיות.
אומגה רד נהרג בידי וולברין בחוברת Wolverine: Origins #39 מאוקטובר 2009, אך מאז דמותו נולדה מחדש בידי המאפיה הרוסית.
דמותו של אומגה רד מדורגת במקום 95 ברשימת מאה נבלי-העל הגדולים של כל הזמנים, לפי אתר IGN.
אומגה הוא דמות בדיונית של נבל-על מוטאנט המופיעה בחוברות הקומיקס אקס-מן ביקום מארוול קומיקס.
דמותו הופיעה לראשונה בחוברת New Avengers #16 מאפריל 2006, ונוצרה על ידי הכותב בריאן מייקל בנדיס והמאייר סטיב מקניבן.
אומגה הוא האלטר אגו של מייקל פוינטר, דוור מהקוטב הצפוני שלא היה מודע לכוחותיו המוטאנטים המקנים לו את היכולת לספוג את כוחותיהם של מוטאנטים אחרים.
בעקבות אירועי "השמדה", שבו מאות מיליוני מוטאנטים הופשטו מכוחותיהם, התברר כי אנרגיית הכוחות הצטברה לנקודה אחת באלסקה, מקום מושבו של פוינטר, והוא הפך לישות האנרגטית הידועה בשם "הקולקטיב".
הצטרף לשורות קבוצת "אומגה פלייט", שנוסדה לאחר אירועי מלחמת האזרחים של מארוול.
כמו כן הוא היה חבר בקבוצת אקס-מן האפלים של נורמן אוסבורן.
אומגה סנטינל היא דמות בדיונית של גיבורת-על ולעתיד נבלת-על רובוטית המופיעה בחוברות הקומיקס אקס-מן וסדרת הבת אקסקליבר ביקום מארוול קומיקס.
הדמות הופיעה לראשונה בחוברת X-Men Unlimited #27 מיוני 2000, ונוצרה על ידי הכותב כריס קלרמונט והמאייר ברט בות'.
אומגה סנטינל היא האלטר אגו של קארימה שאפאנדר, שוטרת ילידת הודו שהפכה לזקיף סנטינל בידי נבל-העל באסטיון במהלך אירועי "מבצע אפס סובלנות", וזאת כדי לשמש כסוכנת רדומה בעלת תכנות שמפעיל את עצמו כאשר היא נמצאת בקרבת מוטאנטים אחרים.
בהמשך היא פגשה בצ'ארלס אקסבייר ובמגנטו על האי ג'נושה המוחרב, והם הצליחו לנטרל את התכנות שלה ולהשיב את מוחה למצב רגיל, אם כי השינויים הננוטכנולוגיים בגופה נשארו.
היא נשארה על האי כדי להשליט בו סדר, וניסתה להסתגל לצורתה החדשה, שנגדה את אמונותיה בהינדואיזם.
בהמשך הצטרפה לשורות האקס-מן, המשוטטים ואקסקליבר.
במיתוג מחדש של שנת 2012, "מארוול עכשיו!", שאפאנדר הודבקה בידי חיידק תבונתי בשם ארקיאה, שהותיר אותה אנושית.
אולם, התכנות של אומגה סנטינל חזר לפעול בעידן קרקואה שבשנות ה-20 של המאה ה-21, והיא הנהיגה את ארגון שונאי המוטאנטים "אורכיס".
אומגל היה צ'אט אינטרנטי שאפשר לאנשים מרחבי העולם לנהל שיחה באופן אקראי.
האתר נוצר במרץ 2009 על ידי ליף ק'ברוקס, סטודנט אמריקאי מורמונט, אז בן 18. לוגו האתר היה סמל של אומגה בהטייה אלכסונית.
אומגל מקשר בין שני משתמשים באופן רנדומלי ומקוון לחלון צ'אט, ומאפשר להם להתכתב או לקיים שיחת וידאו.
באתר קיים "מצב בלש", המאפשר למשתמש להעלות שאלה ולצפות בזמן ששני אנשים אחרים מדברים עליה, בעוד שאין ביכולתו להשתתף בשיחה עצמה.
בשנת 2012 האתר החל לפעול על מנת לצנזר ולחסום משתמשים ותוכן לא הולם ואף הוסיף אפשרות גלישה נוספת, "מושגחת", על מנת להגן על קטינים מתחת לגיל 18 מתכנים לא ראויים.
האתר עושה שימוש בתוכנת ההגנה נגד ספאם reCAPTCHA, כדי לאתר בוטים.
עם זאת, האפקטיביות של הסינונים אינה מלאה, בשנת 2021, נוספה התגית "אני לא רובוט" לאחר מעבר בין כל שיחה, על מנת לסנן בוטים גם כן.
באתר אומגל קיים תוכן מיני רב וגולשים רבים עושים שימוש בפלטפורמה תוך עינוג עצמי.
אתר זה הוא אתר נפוץ מאוד לסקסטינג עם אנשים זרים ובראיון בבי-בי-סי סיפר מייסד האתר שהוא מודע לתוכן המיני הבעייתי שמופיע בו לעיתים קרובות, והביע צער על הדרך שעושים בו שימוש חלק מהאנשים.
ב-8 בנובמבר 2023, פרסם ק'ברוקס הודעה המתארת את האתגרים בהפעלת האתר, ואת ההחלטה הסופית לסגור את האתר.
האתגרים המפורטים כללו ניצול מקוון של ילדים והתקפות על שירותי תקשורת.
ברוקס הגיע למסקנה שהחלטתו נסובה סביב שימוש לרעה באינטרנט וביקש מהמשתמשים לשקול תרומה לקרן החזית האלקטרונית לתמיכה בזכויות הדיגיטליות של משתמשי האינטרנט.
אומבריאל (באנגלית Umbriel) הוא הירח הכהה ביותר מבין 27 הירחים (הידועים למדע) של אורנוס.
הוא נתגלה באוקטובר 1851 על ידי ויליאם לאסל יחד עם הירח אריאל.
נכון לשנת 2014, רוב המידע עליו הגיע מהחללית וויאג'ר 2 שחלפה בסמוך אליו בשנת 1986 וצילמה כ-40% משטח הירח.
כמו שאר ירחי אורנוס, הירח נקרא של שם דמות במחזה "Rape of the Lock" של אלכסנדר פופ.
הירח גם מוכר בשם Uranus II.
אומבריאל מורכב בעיקר מקרח מים וסלע.
הוא מכוסה במכתשים, ולא ברור מה התהליך שגרם לפני השטח של המכתשים להתכהות.
צילום של החללית וויאג'ר 2 גילה טבעת מחומר בהיר בקוטר 140 ק"מ בתוך מכתש וונדה (Wunda), שמקורה אינו ברור.
מכתשי אומבריאל נקראים על שם דמויות מהמיתולוגיות השונות.
בסטטיסטיקה, אומד קטום הוא אומד הנובע מאומד אחר על ידי הוצאת חלק מערכי הקיצון, הנחשבים לחריגים ביחס למדגם, לפני חישוב האומד.
היתרון העיקרי של האומד הקטום על האומד המקורי הוא בהיותו יותר חסין (robust), כלומר הוא פחות רגיש לערכים קיצוניים המתקבלים בתצפיות בודדות.
לאומדים קטומים יש בדרך כלל יעילות גבוהה יותר מאשר לאומדים הרגילים עבור התפלגויות זנביות כמו התפלגות זנב ארוך, אך זאת במחיר של יעילות נמוכה יותר עבור התפלגויות אחרות כמו ההתפלגות הנורמלית.
בהינתן אומד כלשהו (כמו ממוצע, חציון, מקסימום, שונות וכדומה), האומד הקטום %A הוא האומד המתקבל על ידי השמטת %A הערכים הגדולים ביותר ו-%A הערכים הקטנים ביותר במדגם, ואז חישוב האומד עבור המדגם הקטום שהתקבל.
לדוגמה: ממוצע קטום 5% הוא ממוצע של 90% הערכים המרכזיים במדגם, החל מה-5% מלמטה (הערך ש-5% מערכי המדגם קטנים ממנו) ועד ה-95% מלמעלה.
במקרים מסוימים מחליטים להשמיט מספר ערכים קבוע מכל צד, במקום אחוז קבוע.
ניתן להסתכל על החציון כעל ממוצע קטום 50% - אם נוריד 50% מהערכים מכל צד נישאר עם ערך אחד בלבד - החציון, והממוצע שלו עם עצמו זה הוא עצמו.
מאותה סיבה ניתן להסתכל על החציון כעל מקסימום קטום 50% או כעל מינימום קטום 50%.
כמו כן, חציון קטום %A תמיד שווה לחציון הרגיל, לכל %A, משום שאנו תמיד משמיטים מספר שווה של תצפיות מכל צד.
על שברונים ניתן להסתכל כעל מינימום או מקסימום קטומים.
למשל, השברון ה-5% הוא גם מינימום קטום 5%, והשברון ה-80% הוא גם מקסימום קטום 20%.
אומדים עבור מדדי מיקום מרכזי
ממוצע מתוקנן - שבו משמיטים את המינימום והמקסימום
ממוצע בין רבעוני - ממוצע של הטווח הבין-רבעוני.
זהו למעשה ממוצע קטום 25%
אמצע טווח קטום 25% (Midhinge) - אמצע טווח של הטווח הבין-רבעוני
טווח בין-רבעוני - זהו טווח קטום 25%
טווח בין-עשרוני - זהו טווח קטום 10%
השימוש הנפוץ ביותר עבור אומדים קטומים הוא לצורך אמידה של אותו פרמטר שנאמד על ידי האומד הלא-קטום.
במקרים מסוימים ניתן להשתמש באומד הקטום למטרה זאת באופן ישיר, בעוד במקרים אחרים יש צורך לבצע לו איזושהי התאמה על מנת לקבל אומד עקיב וחסר הטיה.
לדוגמה, כשאומדים מדד מיקום מרכזי עבור התפלגות סימטרית, האומד הקטום יהיה חסר הטיה.
לעומת זאת, כשאומדים מדד מיקום מרכזי עבור התפלגות שאינה סימטרית, האומד בדרך כלל יהיה מוטה, ותידרש התאמה כלשהי על מנת להפוך אותו לאומד בלתי מוטה.
לדוגמה, עבור התפלגות לא סימטרית, הצידוד של ההתפלגות הוא מדד למידת ההטיה של החציון כאומד לממוצע.
כשאומדים מדד פיזור, ומשתמשים באומד קטום בתור אומד חסין על מנת לאמוד למשל את השונות או את סטיית התקן, בדרך כלל יהיה צורך לכפול את האומד הקטום באיזשהו קבוע על מנת לקבל אומד בלתי מוטה.
למשל, הכפלת אורך הטווח הבין-רבעוני בקבוע: הופכת אותו לאומד בלתי מוטה לסטיית התקן של המדגם, אם הנתונים הגיעו מהתפלגות נורמלית.
כמו כן ניתן להשתמש בהם כאומדים לסטטיסטים שלהם עצמם - החציון של המדגם יכול לשמש אומד חסר הטיה ל"חציון" של האוכלוסייה, הטווח הבין-רבעוני של המדגם יכול לשמש כאומד חסר הטיה ל"טווח הבין-רבעוני" של האוכלוסייה.
במתמטיקה ובפרט בתורת הקבוצות, ω1 (קרי: אומגה אחת) הוא הסודר הלא בן מניה הראשון.
באופן פורמלי, הוא מוגדר כקבוצת כל הסודרים בני המניה.
השערת הרצף קובעת שעוצמתו שווה לעוצמת הרצף.
אם מניחים את שלילתה ואת אקסיומת הבחירה, מקבלים שעוצמתו קטנה ממש מעוצמת הרצף.
ω1 הוא מונה עוקב, ומכאן שהוא רגולרי (הקופינליות שלו היא עצמו - אין בו סדרה לא חסומה ובת מניה).
המרחב הטופולוגי ω1 הוא דוגמה למרחב שמקיים את אקסיומת המניה הראשונה אך לא את אקסיומת המניה השנייה.
המרחב ω1+1 לא מקיים את אף אחת מהן, אך הוא עדיין קומפקטי.
לעומת זאת, המרחב ω1 הוא לא קומפקטי אף על פי שהוא קומפקטי סדרתית.
בכך הם משמשים לדוגמאות נגדיות רבות בטופולוגיה.
קומפקטיפיקציית סטון-צ'ך של ω1 היא ω1+1.
ניתן להשתמש ב-ω1 כדי לבנות את קבוצת כל הקבוצות המדידות לבג.
עושים זאת באינדוקציה טרנספיניטית: מתחילים מהקבוצות הפתוחות והסגורות.
עבור סודר עוקב α+1, לוקחים את האיחודים והחיתוכים בני המניה של הקבוצות שבנינו עבור α.
עבור סודר גבולי, לוקחים איחוד על כל הקבוצות שנבנו לפני כן.
עבור ω1, מתקבלות בדיוק כל הקבוצות המדידות לבג.
האי אומגה הוא אי, שנמצא בסמוך מדרום לאי אטא שבאיי מלכיאור בארכיפלג פאלמר, שלמול חוף חצי האי האנטארקטי שבאנטארקטיקה.
אורכו של האי 3.7 קילומטרים.
האי התגלה על ידי משלחת החקר הגרמנית בפיקודו של אדווארד דאלמאן.
דאלמאן לא נתן לאי שם.
האי התגלה מחדש ומופה באופן גס על ידי המשלחת הצרפתית האנטארקטית בפיקודו של ז'אן-בטיסט שארקו מחיל הים הצרפתי.
לימים התברר כי האי שכונה על ידי שארקו "האי מלכיור" ( Île Melchior) הוא למעשה שני איים - האי אטא והאי אומגה, והשם מלכיאור הפך לשמה של קבוצת האיים כולה.
קבוצת איי מלכיאור, ובהם גם האי אומגה, מופתה חלקית בשנת 1927 על ידי אוניית המחקר "דיסקברי" במסגרת סקרי דיסקברי.
האי מופה פעמים נוספות על ידי משלחות ארגנטינאיות ב- 1942, ב-1943 וב-1948.
בדומה לאיים אחרים באיי מלכיאור, לאי ניתן שם מהאלפבית היווני והוא נקרא על שם האות אומגה, על ידי משלחות המיפוי הארגנטינאיות.
אומדנוזאורוס (שם מדעי: Ohmdenosaurus; מילולית: "לטאת אומדן ") הוא סוג של דינוזאור מקבוצת הזאורופודים אשר חי בתחילת היורה באירופה.
לצד הטזואודוזאורוס (Tazoudasaurus) היה מראשוני הזאורופודים שחיו באירופה ובכלל בחצי הכדור הצפוני.
האומדנוזאורוס היה זאורופוד פרימיטיבי יחסית, קרוב לברפזאורוס והרואטוזאורוס והשתייך לקבוצה הגדולה גרוויזאוריה, הכוללת את מרבית הזאורופודים.
הדינוזאור היה קטן ביחס לזאורופוד ולפי הערכות הגיע לאורך של 4 או של 6.7 מטרים ומשקל של 1.3 טון בקירוב.
כמה מהחוקרים סוברים שהוא חי על איים קדומים ועבר גמדיות איים, אך הדבר לא הוכח.
היה לו צוואר קצר וגפיים ארוכות וכבדות שתמכו במשקלו.
הוא ניזון בעיקר מעלי צמחים כמו ציקסאים, אראוקריים ופודוקרפיים.
דינוזאור זה התגלה ב-1970 בחפירות בבאדן-וירטמברג באזור השייך כיום לבוהמיה, גרמניה והוא ידוע בעיקר משוקה גדולה ומעצמות שורש רגל גדולות.
תחילה שייכו אותם לממצאי פליוזאור קדום, אך בהמשך התברר שהיה יצור יבשתי.
הוא הוגדר למדע ב-1978 בידי החוקר הגרמני רופרט ויילד (Rupert Wild), על שם העיר אומדן שלידה התגלה.
אומברטוס ארגירוס היה צייר יווני.
אומברטוס ארגירוס נולד בקוואלה (אז בתחומי האימפריה העות'מאנית).
הוא למד ציור באתונה וסיים את הלימודים בשנת 1904 בהצטיינות.
בשנת 1906 הוא נסע למינכן וקיבל מלגה להמשך לימודים.
הוא היה תלמיד של לודוויג פון לופץ והתגורר במינכן 23 שנים.
בשנת 1929 ארגירוס מונה לפרופסור בבית הספר לאמנויות יפות באתונה ובהמשך היה סגן מנהל ומנהל בית הספר.
הוא עבד בבית הספר עד לשנת 1953. רבים מציירי יוון לרבות אסאדור בחריאן למדו אצלו.
אומברטוס ארגירוס השתתף בתערוכות רבות ברחבי העולם.
בשנים 1934 ו-1936 הוא הציג בביאנלה של ונציה.
עבודות שלו מוצגות בגלריה הלאומית באתונה.
במהלך מלחמת איטליה–יוון הוא מונה לצייר רשמי ובעקבות סיורים באזור הלחימה צייר 32 תמונות.
הם מוצגות כיום במוזיאון המלחמה באתונה.
בשנת 1952 הוא קיבל עיטור מהאקדמיה למדעים של יוון ובשנת 1959 התקבל כחבר באקדמיה.
בסטטיסטיקה, אומד־L הוא אומד שהוא צירוף ליניארי של סטטיסטי הסדר (שנקרא גם סטטיסטי־L ).
זה יכול להיות סטטיסטי סדר בודד, כמו בחציון (של מספר אי־זוגי של ערכים), או צירוף ליניארי של כל סטטיסטי סדר, כמו בממוצע.
היתרון העיקרי של אומדי־L הוא שהם לרוב סטטיסטים מאוד פשוטים ולעיתים קרובות חסינים: בהינתן נתונים ממוינים, הם קלים מאוד לחישוב ולפרשנות.
לעיתים קרובות יש להם עמידות גבוהה מפני השפעה של נתונים חריגים.
לכן הם שימושיים בסטטיסטיקה חסינה ובסטטיסטיקה תיאורית.
עם זאת, הם לעיתים קרובות פחות יעילים מאומדי־M.
בנסיבות רבות, אומדי־L מתאימים לקבלת אומדן ראשוני.
נתונים n ערכים , אם הוא אי־זוגי, החציון שווה ל־, סטטיסטי הסדר ה־ ; אחרת, אם הוא זוגי, החציון הוא הממוצע של שני סטטיסטי סדר: .
בשני המקרים אלו החציון הוא צירוף ליניארי של סטטיסטי סדר, ולכן הוא דוגמה פשוטה לאומד־L.
דוגמאות נוספות מסודרות לפי מספר סטטיסטי הסדר המעורבים: המקסימום, המינימום, או כל סטטיסטי סדר בודד, שברון, אמצע הטווח, הטווח, טווח קטום (כולל הטווח הבין־רבעוני ), ממוצע קטום (כולל את הממוצע הבין־רבעוני ) והממוצע.
בסטטיסטיקה, אומד הוא כלל לחישוב אומדנים מתוך תצפיות, עבור הערך של פרמטר המאפיין את התפלגות התצפיות.
אומד עקיב הוא בעל תכונה שכאשר כמות הנתונים המשמשת לחישוב האומד גדלה ושואפת לאינסוף, האומד מייצר סדרת משתנים מקריים המתכנסת בהסתברות לערך של הפרמטר המאפיין את התפלגות התצפיות.
המשמעות היא שהתפלגויות המשתנים המקריים המתקבלים מתרכזות יותר ויותר ליד הערך הרצוי של הפרמטר הנאמד.
כלומר, לכל נתון, שההסתברות לכך שהמרחק בין המשתנים המקריים בסדרה לבין הערך הנכון של יהיה גדול מ-, שואפת ל-0.
נניח שנתונה משפחה של התפלגויות עם פרמטר , כך שלכל התפלגות במשפחה מתאים ערך מסוים של .
נניח שנתון מדגם מקרי מתוך אחת ההתפלגויות השייכות למשפחה ועבור התפלגות של המדגם מתקיים .
אומד של הוא פונקציה של המדגם מקרי, המוגדרת למדגמים בכל גודל n ותפקידו לאמוד את .
עקיבות של אומד היא תכונה שמאפיינת את האומד כאשר גודל המדגם שואף לאינסוף.
עקיבות כפי שהוגדרה כאן מכונה לפעמים עקיבות חלשה.
כאשר אנו מחליפים התכנסות בהסתברות בהתכנסות כמעט בוודאות, אומרים שלאומד יש עקיבות חזקה.
באופן פורמלי בהינתן משפחת התפלגויות , אם לכל ערך אפשרי של וסדרה של משתנים מקריים בלתי תלויים ושווי התפלגות , האומד מתכנס בהסתברות ל- : כלומר או באופן שקול, אם לכל ε > 0, אז הוא אומד של בעל עקיבות חלשה.
לאומד של פרמטר יש עקיבות חזקה, אם לכל ערך אפשרי של וסדרה של משתנים מקריים בלתי תלויים ושווי התפלגות , מתכנס בהסתברות 1 ל-.
ממוצע מדגם של משתנה מקרי נורמלי
נניח שנתון מדגם מקרי של משתנים מקריים בלתי תלויים ושווי התפלגות מהתפלגות נורמלית .
כדי לאמוד את על סמך המשתנים המקריים הראשונים ניתן להשתמש כאומד בממוצע המדגם: .
אומד זה מגדיר סדרה של משתנים מקריים, משתנה לכל .
מתכונות ההתפלגות הנורמלית, נובע כי מתפלג התפלגות נורמלית, עם תוחלת ושונות .
בנוסף לכך, מתכונות ההתפלגות הנורמלית נובע כי ל- יש התפלגות נורמלית סטנדרטית.
לכן, לכל כאשר שואף לאינסוף,
לכן, הסדרה של ממוצעי המדגם מהווה אומד עקיב לתוחלת ( היא ההתפלגות המצטברת של ההתפלגות הנורמלית סטנדרטית).
אומה הוא מונח בערבית המתייחס לקהילה המוסלמית בכל רחבי העולם אשר דת האסלאם מקשרת את כולה.
קונספט האומה הוא קונספט מרכזי בתאולוגיה האסלאמית והוא מייצג בין היתר את התפיסה לפיה הקהילה המוסלמית היא מאוחדת, והיא אפילו מתעלה מעל להבדלים בין הקבוצות האתניות השונות, ובני הלאומים השונים, וכמו גם את התפיסה לפיה כל מוסלמי חייב להבטיח את שלומם של כל חברי האומה אשר הם גם מוסלמים.
בתקופת חייו של מוחמד, לפני שפותח קונספט האומה, ההשתייכות השבטית וקשרי הדם היו הגורמים הכי חשובים באידאולוגיה הפוליטית של האוכלוסייה הערבית.
קונספט האומה נוצר על בסיס הרעיון שהנביא נשלח על מנת לשלוט באומה.
בניגוד לשליחים הקודמים, שנשלחו לעמים שונים בעבר, מוחמד חתר ליצור אומה שתהיה אוניברסלית ולא רק עבור האוכלוסייה הערבית.
לפי האמונה המוסלמית מוחמד הקים את הקהילה המוסלמית הראשונה במדינה, וזו הייתה בפועל האומה המוסלמית בתחילת דרכה.
קהילה זו הייתה לא רק קהילה דתית אלא גם ישות פוליטית וחברתית.
מוחמד קבע בהמשך את הזכויות והחובות של השבטים והקבוצות השונות בתוך הקהילה המוסלמית, תוך שימת דגש על האחדות והאחריות הקולקטיבית של האומה.
לאורך ההיסטוריה הקונספט של האומה המוסלמית היה לקונספט רב עוצמה בעיצוב הנוף הפוליטי והחברתי של העולם המוסלמי.
הקונספט תרם רבות לפיתוח הסולידריות החברתית בקרב הקהילות המוסלמיות השונות, ובמיוחד בעתות משבר או כאשר נאלצו להתמודד עם איום חיצוני.
קונספט האומה השפיע רבות גם על התנועה הפוליטית של הפאן-אסלאמיזם אשר חותרת לאחד את כל המוסלמים ברחבי העולם תחת ישות פוליטית או ח'ליפות אחת.
לאחר מותו של מוחמד בשנת 632 הוקמו ח'ליפויות אשר היו מדינות אסלאמיות בהנהגתו של היורש הפוליטי של הנביא מוחמד.
האידאולוגיה הפוליטית הזו התפתחה עם השנים להיווצרות של אימפריות רב-אתניות בעלות לאומים רבים.
אומה קארונה תורמן היא שחקנית ודוגמנית אמריקאית.
היא התפרסמה תחילה בסרטו של סטיבן פרירס "יחסים מסוכנים" (1988), לאחר מכן בשנת 1994 גילמה את מיה וואלאס בסרטו של הבמאי קוונטין טרנטינו, "ספרות זולה"; עבורו הייתה מועמדת לפרס אוסקר לשחקנית המשנה הטובה ביותר, לפרס גלובוס הזהב ולפרס באפט"א.
בשנת 2002 שיחקה בסרט הטלוויזיה של HBO "עיוורון היסטרי"; עבורו זכתה בפרס גלובוס הזהב.
לאחר מכן שבה לשתף פעולה עם טרנטינו בסרטים "להרוג את ביל" (2003) ו"להרוג את ביל חלק 2" (2004); ועבורם קיבלה שתי מועמדויות לפרס גלובוס הזהב לשחקנית הטובה ביותר.
תורמן נולדה בבוסטון, מסצ'וסטס שבארצות הברית, למשפחה בודהיסטית מרקע נוצרי-אירופאי.
אמהּ, ננה פון שלברוג, היא לשעבר דוגמנית ופסיכיאטרית שנישאה למשך פחות משנה לטימותי לירי, ולאחר מכן נישאה לרוברט תורמן - בודהיסט ופרופסור לבודהיזם אינדו-טיבטי באוניברסיטת קולומביה; הוא העניק לבתו שם בסנסקריט उमा, "אומה", שם של פרוואטי אלת האהבה והפוריות ההינדית.
לה שלושה אחים בשם גנדן, דצ'ן ומיפאם, ואחות-למחצה מאביה בשם טאיה.
בשנת 1985 בהיותה בת 15, תורמן נשרה בטרם עת מלימודיה התיכוניים, כדי להפוך לשחקנית בניו יורק.
בגיל 15 החלה בקריירת הדוגמנות.
ב-1989 הופיעה על שער המגזין "רולינג סטון".
ב-1988 הופיעה תורמן לראשונה בקולנוע בקומדיה "Johnny Be Good".
באותה שנה השתתפה בשלושה סרטים נוספים.
ב-1993 קיבלה תורמן את התפקיד הגדול הראשון שלה בסרט "גם לבוקרות יש רגעים קודרים".
לאחר מכן כיכבה בסרט "אישה לשניים" לצידו של רוברט דה נירו.
ב-1994 כיכבה תורמן בסרט "ספרות זולה", שהפך לאחד מסרטי הפולחן המצליחים ביותר בכל הזמנים וגרף הכנסות בסך 213.9 מיליון דולר.
ב-1996 כיכבה תורמן בקומדיה הרומנטית "על נשים, גברים וחיות אחרות", וב-1997 בסרט "מה קרה בגטקה?", שם הכירה את בעלה לעתיד, השחקן אית'ן הוק.
באותה שנה הופיעה תורמן בסרט "באטמן ורובין" וב-1998 הופיעה בסרט "הנוקמים".
שני הסרטים הללו נכשלו כישלון חרוץ וזכו לביקורות קשות; על השתתפותה בסרטים הללו הייתה תורמן מועמדת לפרס פטל הזהב (פרס הניתן לסרטים ולשחקנים הגרועים של השנה).
לאחר לידת בתה הראשונה בשנת 1998, החליטה תורמן לקחת פסק זמן מעבודתה.
ב-2002 הופיעה בסרט הטלוויזיה "Hysterical Blindness".
על הופעתה בסרט זה זכתה בפרס גלובוס הזהב.
לאחר הפסקה של חמש שנים מגילום תפקידים ראשיים, שבה תורמן לקולנוע, והופיעה ב-2003 בסרט "צ'ק פתוח", לצידו של בן אפלק.
באותה שנה כיכבה בסרט "להרוג את ביל", שזכה להצלחה רבה.
ב-2004 הופיעה בסרט ההמשך "להרוג את ביל חלק 2".
על השתתפותה בשני הסרטים הייתה תורמן מועמדת לפרס גלובוס הזהב.
בשנת 2005 שיחקה בקומדיה "פשוט מאוהבת", לצד מריל סטריפ.
בשנת 2006 כיכבה בסרט הקומי "הסופר אקסית שלי", לצדו של לוק וילסון.
בשנת 2014 לוהקה לגרסה האמריקאית של הסדרה האוסטרלית "הסטירה", המבוססת על ספרו של כריסטוס ציולקה.
בשנת 2017 גילמה תורמן את לני כהן בעונה השנייה של הסדרה האמריקאית "מתחזים" ברשת בראבו, בכיכובה של ענבר לביא.
בנוסף ב-2017, שיחקה תורמן בהצגה המבוססת על המחזה "האישה הפריזאית" (אנ') את דמותה של קלואי.
ההצגה הועלתה בתיאטרון הדסון (אנ') שבברודוויי, מ-30 בנובמבר 2017 ועד ל-11 במרץ 2018.
בשנת 2022 עלתה לשידור בכיכובה בשירות אפל TV פלוס, הסדרה "Suspicion", הגרסה האמריקאית של הסדרה הישראלית "כפולים".
בנוסף ב-2022, כיכבה בסרט "סטארגירל בהוליווד", לצדה של גרייס ונדרוואאל.
בשנת 2023 יצא לאקרנים המותחן הקומי "אומנות ההרג" (אנ'), בו שיחקה לצד בתה מאיה הוק.
לאחר הצלחתה בסרט "ספרות זולה" ב-1994 חתמה על חוזה דוגמנות עם חברת הקוסמטיקה לנקום של התאגיד הצרפתי לוֹרִיאֵל.
אולם, ב-2008 הגישה נגד החברה תביעה בסך 15 מיליון דולר, בשל המשך שימוש בשמה ובפניה במודעות פרסומת שנים לאחר תום החוזה בינה לבין החברה.
ב-2004 הפכה תורמן ל"פנים" של מותג האופנה הצרפתי "לואי ויטון".
ב-2005 הובילה יחד עם בראד פיט מסע פרסומי לשעוני Tag Heuer.
הקמפיין עלה גם בישראל ביוזמת רשת "שעוני פלאנט טיים".
ב-1 באוקטובר 1990 נישאה לשחקן האנגלי גארי אולדמן, אך התגרשה ממנו לאחר כשנה וחצי ב-30 באפריל 1992.
ב-1 במאי 1998 נישאה לשחקן האמריקאי אית'ן הוק, אותו פגשה שנתיים לפני כן על סט הסרט "מה קרה בגטקה?".
בתם מאיה הוק ובנם לבון הוק, גם הם שחקנים ודוגמנים.
השניים נפרדו בשנת 2003, והגירושים נסתיימו באוגוסט 2005.
ביוני 2006 ביקרה בישראל לרגל חתונתה של חברתה עמליה דיין.
תורמן החלה בזוגיות עם איש העסקים הצרפתי ארפד בוסון (אנ') בשנת 2007, והם הודיעו על אירוסיהם ביוני 2008. בסוף 2009 הם ביטלו את אירוסיהם, אך התפייסו זמן קצר לאחר מכן.
לתורמן ובוסון נולדה בת, לונה תורמן-בוסון, שנולדה ביולי 2012. בני הזוג ביטלו את האירוסין סופית באפריל 2014. בינואר 2017, תורמן ובוסון החלו במאבק משמורת בנוגע לבתם, ובשל כך קיבלה תורמן משמורת ראשונית בשלהי אותו חודש.
בפברואר 2018, בראיון ל"", חשפה תורמן מסכת של תקיפות והטרדות מיניות שהיו לה לאורך השנים עם המפיק הארווי ויינסטין, ומריבות קשות עם הבמאי קוונטין טרנטינו.
היא גם חשפה כי הותקפה מינית בגיל 16 על ידי שחקן שהיה מבוגר ממנה בכמעט 20 שנה.
בספטמבר 2021 תמכה במאבק כנגד חוק האוסר הפלות כמעט-לחלוטין בטקסס שבארצות הברית, וחשפה כי עברה הפלה כנערה.
תורמן תומכת ותורמת למפלגה הדמוקרטית של ארצות הברית.
+שנהסרטתפקידהערות1987Kiss Daddy Goodnightלורה1988ג'וני תהיה טוב (אנ')ג'ורג'יה אלקנסהרפתקאות הברון מינכהאוזןונוס / רוזיחסים מסוכניםססיל דה וולנז' (אנ')1990מפתח הלב (אנ')דפני מק'בייןהנרי וג'ון (אנ')ג'ון מילר1991רובין הוד (אנ')העלמה מריאן (אנ')1992משולש מסוכן (אנ')דיינה ביילורהקורבן השמיני (אנ')הלנה רוברטסון1993אשה לשניים (אנ')גלוריגם לבוקרות יש רגעים קודריםסיסי הנקשו1994ספרות זולהמיה ואלאס (אנ')מועמדת פרס אוסקר לשחקנית המשנה הטובה ביותר
מועמדת פרס גלובוס הזהב לשחקנית המשנה הטובה ביותר - סרט קולנוע
מועמדת פרס באפט"א לשחקנית הטובה ביותר בתפקיד ראשי
+שנהסדרהתפקידהערות2002עיוורון היסטרי (אנ')דבי מילרסרט טלוויזיה של HBO
פרס גלובוס הזהב לשחקנית הטובה ביותר במיני-סדרה או בסרט טלוויזיה (2003)
מועמדת פרס גילדת שחקני המסך לשחקנית הטובה ביותר בסרט טלוויזיה או במיני-סדרה (אנ') (2003)2008בסוף נדע (אנ')אלזה קוויןסרט טלוויזיה של BBC ו-HBOהחבובות קריסטמס - מכתבים לסנטה (אנ')ג'ויספיישל טלוויזיוני של NBC2012סמאשרבקה דובאל5 פרקים
מועמדת פרס אמי לבידור בפריים טיים לשחקנית אורחת בסדרת דרמה (אנ') (2012)2014אבא אמריקאיגוון לינגדיבוב; פרק: "Now and Gwen"2015הסטירה (אנ')אנוק לאת'הם8 פרקים2017–2018מתחזיםלני כהן6 פרקים2019חדרים אפלים (אנ')ננסי לפברתפקיד ראשי; 10 פרקים
גם מפיקה2021Natureקריינית3 פרקים2022Suspicionקתרין ניומן6 פרקיםהקרב על אובר (אנ')אריאנה הפינגטון4 פרקים2025דקסטר: התחייהצ'ארליתפקיד ראשי; 10 פרקים
+שנהמחזהתפקידהערות1999שונא הבריותסלימןאוף ברודוויי2017–2018האישה הפריזאית (אנ')קלואיתיאטרון הדסון (אנ'), ברודוויי2019רוחותהלנה אלווינגתיאטרון ויליאמס קולג'
אוֹמוֹטוֹ (בקאנג'י: 大本, רומאג'י: Ōmoto, מילולית: "המקור הגדול" או "המקור הנשגב") היא דת יפנית המסווגת לעיתים כפלג של דת השינטו, אם כי יש בה גם יסודות מהבודהיזם.
הדת נוסדה בשנת 1892 בידי נאו דגוצ'י.
מנהיגי הדת היו לרוב נשים.
מנהיגת התנועה הנוכחית (החמישית במספר) החל משנת 2001 היא קורנאי דגוצ'י.
מזמנו של המנהיג השני, אוניסבורו דגוצ'י, מילאה שפת אספרנטו תפקיד חשוב באומוטו.
החל בשנת 1924 ועד היום מפיצה הדת ספרים ומגזינים באספרנטו.
כמעט כל 45,000 המאמינים למדו את השפה, וכאלף שולטים בה ברמת שפת-אם.
בין 1925 ל־1933 החזיקה הדת מיסיון בפריז.
משם יצאו מיסיונרים לכל רחבי אירופה והפיצו את תורתם, לפיה אוניסבורו דגוצ'י הוא המשיח שיאחד את כל העולם.
לאומוטו שני מרכזים בקרבת קיוטו: מקדש באיאבה לצרכים דתיים, ומיסיון בקמאוקה הכולל משרדים, בתי ספר, הוצאה לאור ומקדשים.
המאמינים מנסים לייפות את העולם באמצעות האמנות ומאמינים שהאמנות מקרבת את האדם לאלוהות.
באומוטו מאמינים בכמה אלים, שהחשובים ביניהם: אואוקוניקוטצ'י, אושיטורה והיצוג'יסרו.
אליעזר לודוויג זמנהוף, ממציא שפת האספרנטו, נחשב גם הוא לאל.
עם זאת, כל האלים נחשבים לאספקטים שונים של אל יחיד.
אחד המאמינים המפורסמים של אומוטו הוא מוריהי אואשיבה, ממציא אמנות הלחימה אייקידו, אשר הצטרף לדת בשנת 1919 והיה לתלמידו הרוחני של דגוצ'י.
בהשפעת הדת ובעידודו של דגוצ'י, שינה אואשיבה את סגנון האייקידו מסגנון לוחמני, לסגנון הרמוני, החותר למיזוג, הרמוניה ושלום.
סגנון זה מאופיין, בין היתר, בצמצום הפגיעה ביריב למינימום האפשרי ומהווה עד היום את הזרם המרכזי באייקידו, המכונה "אייקיקאי".
אומהה הולדם הוא משחק קלפים השייך לקבוצת משחקי הפוקר שבהם משחקים בקלפי קהילה, בדומה לטקסס הולדם.
כל משתתף מקבל ארבעה קלפים וצריך ליצור יד פוקר (5 קלפים) בעזרת שניים מתוך ארבעת קלפי הכיס (הקלפים שקיבל) ושלושה מתוך חמשת קלפי הקהילה (הקלפים המונחים על השולחן).
בניגוד לטקסס הולדם, שבו ניתן להשתמש בכל צירוף קלפים אפשרי בין קלפי הכיס וקלפי הקהילה, באומהה הולדם חייבים להשתמש בצירוף של שני קלפי כיס ושלושה קלפי קהילה בדיוק.
קיימת גם גרסה שונה למשחק בשם "אומהה Hi-Lo", שבה היד החזקה ביותר והיד החלשה ביותר מתחלקות בקופה (ייתכן מצב שלאותו שחקן יש בו-זמנית גם את היד החזקה וגם את היד החלשה, ובמקרה כזה הוא יגרוף את כל הקופה).
יש מספר הימורים כפויים הנקראים אנטה (Ante בלטינית) ובליינדים (Blinds - הימור עיוור).
כל השחקנים חייבים לשלם את ה-Ante, בעוד רק מספר שחקנים (קבוע מראש) שנמצאים משמאל לדילר חייבים לשלם את הבליינדים.
האנטה והבליינדים נקבעים מראש ויכולים לעלות בזמן המשחק, בעיקר אם מדובר בטורנירים, שם הבליינדים עולים באופן קבוע, כדי להגדיל את סכום ההימור ההכרחי ולהקדים את סיום הטורניר, וכן לגרום לכך שגם שחקנים המעדיפים לשחק רק כאשר הם מקבלים צירופי קלפים חזקים, יהיו חייבים לשחק יותר אחרת ינופו מהטורניר.
משחקים לעיתים עם בליינדים בלבד, ללא אנטה.
הבליינד שנמצא משמאל לדילר נקרא "הבליינד הקטן" (small blind) והבליינד שנמצא מימינו נקרא "הבליינד הגדול" (big blind), כאשר הבליינד הגדול הוא ההימור המינימלי, והבליינד הקטן הוא מחציתו.
מי שרוצה להמשיך ולשחק באותו סיבוב חייב לפחות להשוות את הבליינד הגדול ורשאי גם להעלות את סכום ההימור.
לכל שחקן מחלקים ארבעה קלפים (קלפי כיס) עם הפנים למטה.
הבליינד הקטן מקבל ראשון קלף, ואחריו שאר השחקנים בכיוון השעון.
לאחר סיום סיבוב החלוקה, מקבלים כולם קלף נוסף בסיבוב חלוקה שני וכך גם השלישי והרביעי.
כל שחקן רשאי לבדוק את קלפיו, אך לאחר מכן כל הקלפים חייבים להיות מונחים עם הפנים כלפי מטה על השולחן, השחקן רשאי להסתכל בשנית על קלפיו כרצונו.
מטרת המשחק היא ליצור קומבינציה של שניים מתוך קלפי הכיס שחולקו לשחקן יחד עם שלושה מתוך קלפי הקהילה שיחולקו בשלב מאוחר יותר על ידי הדילר, כאשר הקומבינציה של היד החזקה ביותר בשולחן היא שמנצחת.
סבב זה מתקיים מיד לאחר חלוקת ארבעת קלפי הכיס.
השחקן הראשון שמדבר הוא השחקן הנמצא משמאל לבליינד הגדול.
לראשון שמדבר יש שלוש אפשרויות: לפרוש, להשוות לבליינד הגדול או להעלות את ההימור.
כדי להעלות, שחקן מוסיף סכום מסוים.
סכום זה נקבע בהתאם לסוג המשחק שמשחקים:
במשחקי Limit נקבע סכום קבוע שגם הוא מוגבל אחרי מספר סיבובים, בדרך כלל שלושה או ארבעה סיבובים, סכום ההימור מוכפל בסבב הימורים השלישי והרביעי.
במשחקי Pot Limit ניתן להמר לא יותר מהסכום שיש בקופה.
במשחקי No Limit ניתן להמר על כל סכום, בהתאם לכמות הכסף שיש לשחקן.
כדי לפרוש השחקן מניח את קלפיו עם הפנים מטה ודוחף אותם למרכז השולחן, שם נאספים הקלפים של השחקנים שפרשו.
ברגע ששחקן פרש הוא אינו יכול לקחת חלק ביד הנוכחית.
לשחקנים הבאים יש אותן אפשרויות, אך בנוסף הם יכולים להעלות (Re-raise) על העלאה קודמת שבוצעה, אך העלאה זאת חייבת להיות לפחות שווה לגודל ההעלאה הקודמת.
אחרי סבב ההימורים הראשון, הדילר "שורף" את הקלף העליון בחבילה, על מנת לוודא שאף אחד לא ראה בטעות את הקלף העליון בחפיסה וכדי למנוע רמאויות.
הקלף השרוף מונח על השולחן עם הפנים כלפי מטה.
לאחר מכן הדילר מחלק שלשה קלפי קהילה עם הפנים כלפי מעלה (ה-Flop).
בסבב הימורים זה והבאים אחריו, הראשון לדבר הוא השחקן שיושב משמאל לדילר שעדיין נמצא ביד.
בסיבובים אלו, בנוסף להשוות ולהעלות, שחקן יכול גם לומר Check, כלומר להישאר ביד מבלי לבצע הימור עד ששוב מגיע תורו לדבר.
ברגע שבוצע הימור, על השחקן להחליט אם להשוות, להעלות או לפרוש.
כך שבסופו של הסיבוב כל השחקנים שנשארו הימרו אותו סכום כסף, להוציא מקרה בו לשחקן יש פחות אסימוני משחק והוא בעצם שם את כל כספו בקופה.
במצב כזה נפתחת קופה צדדית בשביל השחקנים שלהם נשאר עוד כסף להמר.
כאשר בשלב זה השחקן ששם את כל כספו משחק רק על הקופה המרכזית, ושאר השחקנים משחקים על הקופה המרכזית ועל הקופה הצדדית.
אחרי השלמת סיבוב ההימורים השני, "נשרף" עוד קלף.
ונפתח עוד קלף קהילה עם הפנים כלפי מעלה.
במשחקי Limit, הסכום הקבוע מוכפל בסבב הימורים זה ונשאר כך עד לסבב האחרון.
כללי ההימור הם כמו בסבב ההימורים השני.
לאחר סבב ההימורים השלישי, "נשרף" עוד קלף ונפתח קלף קהילה חמישי עם הפנים כלפי מעלה.
מתקיים סבב הימורים כמו בסבבים הקודמים, כאשר לאחר סבב הזה מראים את הקלפים.
אם לשני שחקנים, או יותר, אותה יד, השחקן עם הקלף הבא החזק יותר (נקרא קיקר – Kicker) מנצח.
אם אין קיקר, אז הקופה תחולק באופן שווה בין השחקנים.
כאשר כל השחקנים פרשו מלבד אחד, האחר שנותר מנצח.
מקרה שיכול לקרות בכל סיבוב הימורים.
בגרסת האומהה Hi-Lo הקופה מתחלקת בין בעל היד החזקה ביותר לבעל היד החלשה ביותר.
אומומידיים (שם מדעי: Omomyidae) היא משפחה של קופיפים שנכחדה.
בני המשפחה חיו לפני 34 עד 50 מיליון שנה, בזמן האאוקן והאוליגוקן.
מאובנים של בני המשפחה נמצאו בצפון אמריקה, אירופה, אסיה ואפריקה.
האומומידיים, כאחת משתי הקבוצות המוכרות של פרימטים מתקופת האאוקן, לצד האדפיים, נמנים עם הפרימטים המוקדמות ביותר הידועות לנו, וקרויות לעיתים אופרימטים (Euprimates).
בין המאפיינים של המשפחה ניתן למנות גלגלי עיניים גדולים, אצבעות לופתות ארוכות ואף קצר.
נוסחת השיניים שלהם דומה לזו של הקופיפיים (בלסת התחתונה - חותכת אחת, ניב אחד, 3 קדם-טוחנות ו-3 טוחנות).
חוקרים מניחים שיצורים נכחדים אלו היו ליליים, ועיניהם הגדולות שימשו לראיית לילה.
כמו רוב קרוביהם הפרימטים ששרדו, הם השתמשו באצבעותיהם הארוכות כדי לטפס.
עקב פיותיהם הקטנים, ניתן להניח שהם ניזונו מחרקים.
בעוד חלק מהחוקרים מאמינים כי האומומידיים הם אבותיהם הקדומים של ההאפלוריני, קבוצה הכוללת את הקופיפים ואת הקופים, אחרים מאמינים כי מדובר בנתיב ללא מוצא, או לכל היותר בקרוביהם של הקופיפיים בלבד.
משפחת האומומידיים מורכבת משלוש תת-משפחות (כולן נכחדו):
Anaptomorphinae (15 סוגים) - בו הטייארינה
בנוסף, הסיווג של שני סוגים אינו ברור (incerta sedis):
מועדון האתלטיקה אומוניה ניקוסיה הוא מועדון כדורגל קפריסאי מעיר הבירה, ניקוסיה, אשר משחק בליגת העל הקפריסאית.
אומוניה זכתה ב-20 תוארי אליפות, ב-16 גביעי קפריסין וב-16 גביעי הסופר קאפ הקפריסאי.
המועדון נוסד בשנת 1948 ונהיה חבר בהתאחדות הכדורגל הקפריסאית בשנת 1953. כמועדון אתלטיקה, לאומוניה ישנם גם קבוצות כדורסל ), כדורעף, קט-סל ואופניים.
מועדון האתלטיקה אומוניה ניקוסיה הוקם בשנת 1948, לאחר מלחמת העולם השנייה.
ייסודו של המועדון (ביחד עם מספר מועדונים נוספים), התרחש בעקבות המשבר הפוליטי של התקופה הזו, קונפליקט בין מפלגות הימין למפלגות השמאל.
אוהדי אומוניה נחשבים ברובם כתומכי מפלגת השמאל.
בשנת 1953 הצטרפה אומוניה להתאחדות הכדורגל הקפריסאית כקבוצה בליגת העל הקפריסאית.
במהלך שנות ה-60 החל המועדון להתהוות כמועדון פאר ברמה הקפריסאית, כאשר זכה בתואר האליפות הראשון שלו בעונת .
אומוניה סיימה עם יתרון של 7 נקודות מעל המקום השני, שבו סיימה אנורתוסיס פמגוסטה.
אומוניה המשיכה במסע ההצלחה שלה וקטפה מאז תארים רבים.
עם 19 אליפויות ו-12 גביעים, אומוניה מצאה את העצמה כקבוצה המעוטרת ביותר במדינה.
אומוניה הייתה הקבוצה הדומיננטית ביותר בליגה במהלך שנות ה-70, כאשר זכתה ב-7 תוארי אליפות רצופות בין 1974 ל-1979, שיא נוסף שבו מחזיקה הקבוצה עד היום.
באותה תקופה שיחק בשורות המועדון אחד השחקנים הגדולים ביותר בתולדות הכדורגל הקפריסאי, החלוץ סוטיריס קאיפאס, וגם השחקן המפורסם גרגורי סאבאס.
קאיפאס, הנחשב בעיני רבים כשחקן הכדורגל הקפריסאי הטוב ביותר בכל הזמנים, זכה בתואר נעל הזהב באירופה אחרי שסיים כמלך השערים בכל הליגות באירופה בשנת 1976 עם 39 שערים - דבר שנחשב להישג הגדול ביותר שבו זכה שחקן כדורגל קפריסאי אי פעם.
למרות הבדלי הרמות הברורים בין אומוניה לשאר הקבוצות הבכירות באירופה, אומוניה הוכיחה את עצמה כיריבה ראויה בגביעי אירופה השונים.
בליגת האלופות בעונת 1979/1980, הם חזרו הביתה אחרי תבוסה קשה 10-0 מול אייאקס באמסטרדם, וניצחו אותה 0-4 בגומלין בניקוסיה.
אחרי עזיבתו של קאיפאס, אומוניה המשיכה לייצר שחקנים כישרוניים שעזרו לה להמשיך להיות הקבוצה הבכירה במדינה.
עוד כוכב של הקבוצה בשנות ה-90 היה הקשר קוסטאקיס מלקוס, ששיחק אחר כך אצל היריבה אפואל ניקוסיה.
למרות הכל, עד עונת 1999/2000 חיכתה אומוניה בקוצר רוח לזכות בתואר כלשהו, ולבסוף זכתה להניף באותר העונה את הגביע הקפריסאי.
כמו שזכתה הקבוצה לסבלנותם המדהימה של אוהדיה, ההצלחה הזו הזכירה לקבוצה את מסורת הגביעים הרצינית שלה.
המועדון מחזיק בשיא של הקבוצה היחידה שזכתה בגביע 4 פעמים ברצף בין 1980 ל-1984.
בעשור הבא, תואר האליפות שב למועדון.
לאחר הגעתו של המאמן הנק הווארט באמצע העונה, אומוניה טיפסה בטבלה כדי לזכות באליפות נוספת אחרי ניצחון האלופה הקודמת אנורתוסיס פמגוסטה 1-3, במשחק שהכריע את האליפות.
תהילה נוספת הושגה בעונת 2002/2003 כאשר המאמן טוני סאבבסקי הוביל את הקבוצה לאליפות מספר 19. אומוניה זכתה בגביע הקפריסאי בעונת 2004/2005.
בשנת 2010 זכתה הקבוצה באליפות ה-20, ובשנתיים שלאחר מכן זכתה פעמיים ברציפות בגביע.
בעונת 2016/2017 בליגה האירופית הודחה הקבוצה בסיבוב השני של שלב המוקדמות על ידי בית"ר ירושלים.
מגרשה הביתי הנוכחי של הקבוצה אצטדיון GSP, המכיל 23,400 מקומות ישיבה וידוע גם בשם אצטדיון פאנסיפריה.
זה האצטדיון הגדול ביותר בקפריסין.
המועדון מתחלק באצטדיון עם אפואל ניקוסיה, המועדון הגדול השני מן העיר, וגם עם אולימפיאקוס ניקוסיה, והקבוצות משתמשות בו מאז שנת 1999. אצטדיונה הקודם של הקבוצה היה אצטדיון מקריו, מאז שנת 1977, ולפניו היה אצטדיון פאלאיו (הישן) ג'י אס פי, שגם בו שיתפו פעולה שלוש הקבוצות מניקוסיה.
בשנותיו הראשונות של המועדון, אומוניה שיחקה באצטדיון גול.
למועדון יש שני מועדוני אוהדים עיקריים: "PA.SY.FI." ו"Gate 9", שמייצגים את מרבית האוהדים של הקבוצה.
"Gate 9" הוא מועדון האוהדים הקטן יותר של הקבוצה.
המועדון שאב את שמו של סוטיריס קאיפאס, השחקן הגדול ביותר בתולדות המועדון והמדינה, כאשר הוקם בשנת 1992. מאז המועדון אוהדים עוקב אחרי הקבוצה לכל מקום בעולם שבו שהיא משחקת, והוא שייך לארגון הגג של ארגוני אוהדים אנטי-גזענים (אנטיפה), אלרטה (Alerta network).
אוהדיה של אומוניה ניקוסיה מזוהים עם השמאל הסוציאליסטי בקפריסין.
אומהה היא העיר הגדולה ביותר במדינת נברסקה שבארצות הברית, והיא בירת מחוז דאגלס.
במפקד שנערך בארצות הברית בשנת 2009, מנתה אוכלוסיית העיר כ-454,731 נפש.
שבטים אינדיאנים התיישבו באזור מאז המאה ה-17. בשנת 1804 משלחת לואיס וקלארק עברה באזור ואף נפגשה עם האינדיאנים.
בשנים שלאחר מכן התפתח באזור סחר פרוות נרחב.
ב-4 ביולי 1854 הוקמה העיר, במיקום שכיום נמצא במרכז אומהה.
בשנותיה הראשונות, כלכלת אומהה דשדשה, והעיר שימשה כנקודת מנוחה לסוחרים שעל נהר המיזורי.
בשנת 1863 הוקם קו הרכבת הראשון בסביבת העיר, שהוביל לפיתוח מואץ.
בעשורים שלאחר מכן העיר הפכה למעצמה ארצית בתחום תעשיית הבשר.
במהלך המאה ה-19 נוצרו מובלעות אתניות רבות ברחבי העיר, כאשר כל קבוצה אתנית התיישבה בשכונות ספציפיות.
בשלהי המאה התקיימו בעיר מהומות גזעיות נרחבות, לאחר תלייתו של גבר שחור בשל אונס של אישה לבנה.
עימותים אלו שבו וחזרו גם בתחילת המאה ה-20.
במהלך המאה ה-20 גדלה האוכלוסייה מאוד.
לאחר המשבר הכלכלי העולמי בשנת 1929, העיר התאוששה רבות בזכות מפעל צבאי מדרום לעיר, שהופעל על ידי חברת חברת גלן ל.
אנולה גיי, המטוס שהפציץ גרעינית את העיר היפנית הירושימה בזמן מלחמת העולם השנייה, יוצר במפעל זה.
בשנות ה-50 וה-60 פעלו בעיר למעלה מ-40 חברות ביטוח, והיא התחרתה (ללא הצלחה) במרכזים ארציים אחרים כגון ניו יורק, הרטפורד או בוסטון.
בשנות ה-50 הכלכלה החלה להיפגע, דבר שגרם לאבטלה רבה ולעוני.
הכלכלה העירונית שבה לצמוח בשנות ה-70.
בתחילת המאה ה-21 נבנו באומהה גורדי שחקים ומוסדות תרבות רבים.
העיר ממוקמת על גבולה המזרחי של נברסקה, בסמוך לנהר המיזורי, כשלושים ק"מ צפונית לשפך הנהר פלאט.
אומהה ושכנתה ממזרח - קנסיל-בלאפס שבאיווה, יוצרות יחדיו אזור מטרופוליטני ענק, ששטחו 11,396 קמ"ר, אוכלוסייתו כ-849,517 נפש, ובצירוף הפרברים הוא השישים בגודלו בארצות הברית.
אומהה זכתה לכינוי: "שער הכניסה למערב", עקב מיקומה המרכזי כצומת הדרכים התחבורתי של ארצות הברית, בשלהי המאה התשע-עשרה.
התפתחות מסילות הברזל הפכו את העיר למרכז מסחר ותעשייה.
במחצית המאה העשרים קיבלה העיר תנופה נוספת עם סלילת מספר כבישים של מערכת הכבישים הבין-מדינתיים דרכה, והמעבר של מטה פיקוד האוויר האסטרטגי אל אחד מפרבריה.
בסוף שנות ה-50 של המאה העשרים היא הייתה המרכז הגדול ביותר בארצות הברית של מכלאות ובתי חרושת לאריזת בשר.
שינויים מבניים במסילות הרכבת ובתעשיית הבשר הביאו לאובדן 10,000 מקומות עבודה ולהתפרצות מהומות בין-גזעיות שהחלישו את כלכלתה.
ההתאוששות ממשברים אלה ארכה מספר עשורים.
כיום מתאפיינת אומהה בתשתית תרבותית וכלכלית עשירה, הכולל את מוזיאון ג'וסלין (Joslyn) לאמנות, מוזיאון דורהם (the Durham Museum) העוסק בעיקר במורשת מערב ארצות הברית, מרכז הולנד לתצוגת אמנות, ובית הבובות הציבורי של אומהה.
גם תעשיית המוזיקה בעיר מפותחת מאוד.
באומהה נמצאים כמה משרדים ראשיים של חברות ענק, בהם: חברת ההחזקות ברקשייר האת'וויי (Berkshire Hathaway), תאגיד הרכבות יוניון פסיפיק (Union Pacific) וענקית המזון האמריקנית קונאגרה (ConAgra Foods).
השבועון ניוזוויק קבע בשנת 2001, כי העיר היא אחד מעשרת מרכזי ההיי-טק בארצות הברית.
עיתונים חשובים נוספים בארצות הברית, דוגמת "הבוסטון גלוב" ו"הניו יורק טיימס", עמדו על ערכה ההיסטורי והתרבותי של העיר.
החלוקה הגזעית (נכון לשנת 2020):
מועצת העיר מורכבת משבעה נציגים הנבחרים בשבעה מחוזות בחירה.
ראש העיר נבחר במאי 2013.
בבחירות לנשיאות ארצות הברית העיר נוטה לרוב להצביע למועמד מן המפלגה הרפובליקנית.
כך זה היה באופן מוחלט בשנים 1968–2004. עם זאת הן בבחירות בשנת 2008 והן בשנת 2020 הצביעו רוב התושבים עבור המועמדים הדמוקרטים ברק אובמה וג'ו ביידן.
לאומהה יש כיום שש ערים תאומות:
נהר אומו הוא נהר במערבה של אתיופיה ואחד הנהרות הגדולים והחשובים במדינה.